...भोजपुरी शकुन्तला: शकुन्तला 14
रोई कहै मृगबाल खड़ा ,तोहके ,अपने से भुलाये न देबै ,रोकि बतास बहार कहै ,अबकी फुलवा के फुलाये न देबै /मीजति आंखि कहै बदरी ,बरखा मे केहू के नहाये न देबैगोड़ लपेटि लता बिलखै अपने ,घर से तुहै जाये न देबै //आगे पडै पशु -पंखी कै बाल,उठावति चूमि दुलारति जाले,बेला -चमेली के दै अंकवारि ,लगाय करेजे संवारति जाले /नेह कै पेड़ नेवारी न सूखै, पियासे न केहू तिखारति जाले,बाबा ! मंगइबा हमै कहिया ,कहि आगि हिया उद्गारति जाले//बाबा आशीषें ढुरै अंखिया कहैं ,जा बिटिया मोर मान बढ़ावा ,राजा कै तू उरहार बना ,बढी,रानी शर्मिष्ठा कै तू पद पावा /शान बढ़ावा दूनोघर कै ,कनियाँ , दुनिया कै नरेश खेलावा ,जीवन जीति के तूँ सगरो ,चौथेपन में हमरे घर आवा //